Zuma ontken vergadering met PhiyegaPresident Jacob Zuma lewer ‘n toespraak op Vryheidsdag (27 April 2015) by die Uniegebou in Pretoria Foto: Siyabulela Duda, departement van kommunikasie Die presidensie het Sondag in ŉ verklaring ontken dat pres. Jacob Zuma en Riah Phiyega, die nasionale polisiekommissaris, vergader het. Die City Press het berig dat Zuma met Phiyega vergader het om haar herontplooiing te bespreek. “Pres. Zuma het nie op enige tyd met genl. Phiyega vergader om die moontlikheid te bespreek om haar uit haar posisie te verwyder en in ŉ ander pos te ontplooi nie,” het Harold Maloka, woordvoerder van die presidensie gesê.